|  |
| --- |
| **NAVODILO SLJ 8-2 OD 25. DO 29. 5. 2020** |
| Spoštovani učenci,  pa je še en teden pred nami.  Verjamem, da ste že nekoliko utrujeni od izrednih razmer, ki se k sreči počasi umirjajo, pa tudi od tega, da se bližamo koncu šolskega leta.  Vsi skupaj, jaz in vi, se bom potrudili z delom do uspešnega zaključka šolskega leta.  Kaj vam je poleg ocene pri slovenščini še lahko motivacija? Razmišljajte, kaj ste se novega letos naučili pri maternem jeziku? Kaj pa ste vedeli že prej? Kako vam gre izražanje, komunikacija in pisanje v primerjavi z lanskim letom, ko ste bili sedmošolci? Kakšen napredek vidite v svojem znanju?  Naj vam ta vprašanja o vaših letošnjih dosežkih pomagajo zdržati do konca.  Zdaj pa navodila za delo:   1. Za ponavljanje in utrjevanje na spodnjem spletnem naslovu rešite vajo in preverite vaše znanje odvisnikov. Če boste imeli težave, ponovno preglejte snov enote 10 v delovnem zvezku. Nato preverite odgovore. Za kakršnakoli vprašanja pa je seveda pravi naslov moj.   <http://www2.arnes.si/~oskrpo1s/HTML/SLOVENSCINA/odvisniki.htm>  (\*Eden od odvisnikov je PRILASTKOV– tega se še niste učili. Kako se vprašate po takem odvisniku? Za kateri stavčni člen gre?)   1. Delovni zvezek, od str. 41 do 52 2. V tej enoti se pobliže seznanite, kaj je značilno za besedilo, ki opisuje postopek. Bodite pozorni na obliko glagola.   Vaj od 17 do 24 NE NAREDITE.   1. Za utrditev in ponovitev jezikovnega znanja se potrudite z vajami od strani 48 do 52.   V **ZVEZEK** si uredite zapiske z naslovom in vsemi pravili, ki jih boste prebrali in spoznali v učbeniku in značilne ali zanimive primere.  **Posebne naloge nimate, si pa izpišite vprašanja ali primere, kjer imate težave in mi pišite.**  Uspešno delo vam želim!  Andreja |